Du har forladt den trygge rede. Tjener dine egne penge eller får SU. Lever et selvstændigt liv, hvor du bestemmer. Kort sagt; du er flyttet hjemmefra.

Men det er regningerne på mystisk vis ikke. Abonnement for dit Netflix, Sygeforsikringen Danmark, internet og kontaktlinser bor i mange tilfælde stadig hjemme hos mor og far.

Det fortæller DR3's Instagram-følgere, som har svaret på, hvad deres forældre betaler for, som de egentlig selv burde betale.

Er du en af dem, der stadig får hjælp af mutti? Så bare rolig; du behøver faktisk ikke have (så) dårlig samvittighed. For det kommer dig også til gode senere hen, viser en stor undersøgelse fra Vive - Det Nationale Forsknings- og Analysecenter for Velfærd - fra 2018.

- De unge, der modtager meget hjælp (fra deres forældre), trives bedre end unge, der modtager mindre hjælp, lyder det i analysen, der er baseret på årgang 1995-børn.